**Ministru kabineta rīkojuma projekta “Grozījums Ministru kabineta 2021.gada 11.janvāra rīkojumā Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Grozījums Ministru kabineta 2021.gada 11.janvāra rīkojumā Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk - projekts) izstrādāts, pamatojoties uz:   1. 2021.gada 8.jūlijā finanšu ministra darba grupā pieņemto lēmumu; 2. 2021.gada 4.augustā Saeimā 2.lasījumā pieņemto likumu “Grozījumi Sociālo pakalpojumu un sociālās palīdzības likumā” (stājas spēkā nākamajā dienā pēc tā izsludināšanas); 3. Covid-19 infekcijas izplatības seku pārvarēšanas likuma 24. un 25. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021.gada 4.augustā Saeima pieņēma likumu “Grozījumi Sociālo pakalpojumu un sociālās palīdzības likumā”, ar kuru Sociālo pakalpojumu un sociālās palīdzības likums (turpmāk – likums) ir papildināts ar pārejas noteikumu 37.2 punktu.  Likuma pārejas noteikumu 37.2 punkts nosaka, ka laikposmā no 2021. gada 1. jūlija līdz 2021. gada 31. decembrim:  1) piemērojams šo pārejas noteikumu 37.1 punkta 1., 2. un 4.apakšpunktā noteiktais;  2)  lai daļēji kompensētu pašvaldību izdevumus par pabalstu krīzes situācijā nodrošināšanu, valsts nodrošina pašvaldībām mērķdotāciju izdevumu segšanai 50 procentu apmērā no laikposmā no 2021. gada 1. jūlija līdz 2021. gada 31. decembrim mājsaimniecībai izmaksātā pabalsta apmēra, bet ne vairāk kā 75 *euro* vienai personai mēnesī. Lai kompensētu pašvaldībām izdevumus par izmaksājamo pabalstu apmēra palielināšanu par 50 *euro* mēnesī par katru aprūpē esošu bērnu līdz 18 gadu vecumam, valsts nodrošina pašvaldībām mērķdotāciju izdevumu segšanai 100 procentu apmērā no mājsaimniecībai, tai skaitā audžuģimenei un aizbildnim, kam ir tiesības uz pabalstu krīzes situācijā, izmaksātā pabalsta palielinājuma — 50 *euro* mēnesī par katru aprūpē esošu bērnu līdz 18 gadu vecumam.  Līdz ar to, lai valsts varētu nodrošināt līdzfinansējumu daļējai pašvaldību izdevumu segšanai par izmaksātajiem pabalstiem krīzes situācijā, kā arī 100 procentu apmērā no mājsaimniecībai izmaksātā pabalsta krīzes situācijā palielinājuma par katru bērnu (50 *euro* mēnesī) – par laikposmu no 2021.gada 1.jūlija līdz 2021.gada 31.decembrim, ir izstrādāts projekts.  Pašvaldības, gatavojot lēmumus par pabalstu krīzes situācijā (piešķirt, nepiešķirt, kādā apmērā) ievēros pašvaldību saistošos noteikumus par šādu pabalstu piešķiršanu, kā arī vadlīnijas un principus par sociālās palīdzības nodrošināšanu, lai, vadoties no likumā noteiktās ievirzes konkrētajam pabalstam, pieņemtu taisnīgāko un atbilstošāko lēmumu konkrētas personas situācijā.  Lai saņemtu mērķdotāciju, pašvaldība līdz pārskata mēnesim sekojošā mēneša desmitajam datumam, atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu, izmantojot Valsts kases informācijas sistēmu “Ministriju, centrālo valsts iestāžu un pašvaldību budžeta pārskatu informācijas sistēma”, iesniedz pārskatu “Pārskats par mērķdotācijas izlietojumu krīzes pabalstam” (Veidlapa Nr. 18\_KrīzP) (turpmāk - pārskats), tajā iekļaujot šādas ziņas:  a) pašvaldības izmaksātais finansējums pabalstiem krīzes situācijā pilnā apmērā kopā;  b) to personu skaits, par kurām izmaksāts pabalsts krīzes situācijā;  c) pašvaldības konts Valsts kasē vai kredītiestādē mērķdotācijas saņemšanai un izdevumu veikšanai;  d) bērnu skaits, par kuriem izmaksāts pabalsts krīzes situācijā.  Labklājības ministrija 10 darbdienu laikā pēc pārskata izvērtēšanas un atzīšanas par atbilstošu veiks mērķdotācijas maksājumu pašvaldībai, saglabājot tiesības izlases kārtībā veikt mērķdotācijas izlietojuma kontroli, pieprasot no pašvaldības papildu informāciju. Ja Labklājības ministrija konstatēs kļūdas pārskatā vai pārkāpumus pabalsta krīzes situācijā piešķiršanā un izmaksā, mērķdotācijas izmaksa tiks pārtraukta līdz pārskata precizēšanai vai pārkāpumu novēršanai; pēc pārskata precizēšanas vai pārkāpumu novēršanas. Labklājības ministrija izdarīs pārrēķinu un veiks maksājumus par iepriekšējo periodu un nepamatoti izmaksātos līdzekļus ieturēs no nākamajā mēnesī pašvaldībai paredzētajiem līdzekļiem.  Projekts paredz papildināt Ministru kabineta 2021.gada 11.janvāra rīkojumu Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” ar 1.4.apakšpunktu, atbilstoši 2021.gada 4.augustā Saeimā pieņemtajam likumam “Grozījumi Sociālo pakalpojumu un sociālās palīdzības likumā” (stājas spēkā nākamajā dienā pēc tā izsludināšanas), ar kuru likums ir papildināts ar pārejas noteikumu 37.2punktu.  Likuma normas ieviešana 2021.gadā tiks nodrošināta ar Ministru kabineta 2021.gada 11.janvāra rīkojumu Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (prot. Nr. 2 34. §) Labklājības ministrijai no valsts budžeta programmas 02.00.00 “Līdzekļi neparedzētiem gadījumiem” piešķirto līdzekļu, kas nepārsniedz 375 000 *euro*, ietvaros (detalizēts aprēķins anotācijas III.sadaļas 6.punktā) un papildus finansējums 2021.gadā nebūs nepieciešams. Savukārt, 2022.gada janvārī no valsts budžeta programmas “Līdzekļi neparedzētiem gadījumiem” būs nepieciešams papildus finansējums 22 969 *euro* apmērā izdevumu segšanai mērķdotācijai pašvaldībām par 2021.gada decembri. Papildus finansējuma mērķdotācijas pašvaldībām pabalsta krīzes situācijā nodrošināšanai 2022.gadā Labklājības ministrija sagatavos un virzīs izskatīšanai Ministru kabinetā rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | 1. iedzīvotāji, kuriem radīsies krīzes situācija ārkārtējās situācijas dēļ; 2. pašvaldību 119/43 sociālajos dienestos strādā   1 468 sociālā darba speciālisti, kuru darbs tieši saistīts ar klientu, jo būs jāizvērtē mājsaimniecību iesniegumi (t.sk. iesniegumi, kas saņemti pirms 2021.gada 1.jūlija un laikposmā no 2021.gada 1.jūlija līdz dienai, kad likums stājas spēkā) un jāpieņem lēmums pabalsta krīzes situācijā piešķiršanai vai nepiešķiršanai (t.sk. arī par 2021.gada jūlija mēnesi). | |
| 2. | | Tiesiskā regulējuma ietekme uz tautsaimniecību un administratīvo slogu | | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | | Administratīvo izmaksu monetārs novērtējums | | Projektam nebūs papildu administratīvās izmaksas. |
| 4. | | Atbilstības izmaksu monetārs novērtējums | | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | | Cita informācija | | Nav |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 177 105 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 177 105 | 0 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 177 105 | 0 | 0 | 22 969 | 0 | 0 | 0 |
| 2.1. valsts pamatbudžets | | 177 105 | 0 | 0 | 22 969 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | -22 969 | 0 | 0 | 0 |
| 3.1. valsts pamatbudžets | | 0 | 0 | 0 | -22 969 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | 0 | 0 | 0 | 22 969 | 0 | 0 | 0 |
| 5. Precizēta finansiālā ietekme | | x | 0 | x | 0 | x | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | *\*Atbilstoši Ministru kabineta 2021.gada 11.janvāra rīkojumam Nr.11 Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” (prot. Nr. 2 34. §), no valsts budžeta programmas 02.00.00 “Līdzekļi neparedzētiem gadījumiem” Labklājības ministrijai piešķirts finansējumus, kas nepārsniedz 375 000 euro. Saskaņā ar FM 2021.gada 14.janvāra rīkojumu Nr.18 Labklājības ministrijai piešķirti 125 000 euro, kā arī saskaņā ar Finanšu ministrijas 2021.gada 18.maija rīkojumu Nr. 282 “Par līdzekļu piešķiršanu” piešķirti 52 105 euro programmā 99.00.00 “Līdzekļu neparedzētiem gadījumiem izlietojums”.*  *Uz 30.06.2021. izlietoti līdzekļi 137 810 euro apmērā. Lai nodrošinātu krīzes pabalsta izmaksu termiņa pagarināšanu no 2021.gada 1.jūlija līdz 31.decembrim, nepieciešami izdevumi 114 842 euro apmērā. Izdevumi tiks veikti ar Ministru kabineta 2021.gada 11.janvāra rīkojumu Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirto līdzekļu līdz 375 000 euro apmērā ietvaros.*  Finansiālā izpilde uz 2021.gada 30.jūniju (par periodu 2020.gada decembris – 2021.gada maijs) – 137 810 *euro,* t.i.vidēji mēnesī 22 968,33 *euro.*  Atbalsts 6 mēnešos sniegts 56 pašvaldībām (unikālais skaits), veikti 221 maksājumi (vidēji mēnesī 37 maksājumi), izmaksājot pabalstu krīzes situācijā par 1 774 personām (vidēji mēnesī 296 personai), tai skaitā par 848 bērniem (vidēji mēnesī 142 bērniem).  Izdevumi pabalsta krīzes situācijā izmaksām jūlijā bija 7 195 *euro*. Tomēr, ņemot vērā, ka nav iespējams precīzi prognozēt Covid-19 izplatības pieaugumu rudens un ziemas mēnešos, līdz ar to, arī valstī noteiktos ierobežojumus, kā arī iedzīvotāju skaitu, kuriem radīsies krīzes situācija ārkārtējās situācijas dēļ, tiek prognozēts ka vidējie mēneša izdevumi saglabāsies 22 968,33 *euro* apmērā.  Jaunajai likumdošanas normai plānoti izdevumi par periodu 2021.gada jūlijs – 2021.gada decembris, vienlaikus 2022.gada janvārī tiks veiktas izmaksas par 2021.gada decembri.  Līdz ar to, ja pagarina laikposmu līdz 2021.gada 31.decembrim pabalsta krīzes situācijā piešķiršanai un valsts nodrošinātajai mērķdotācijai pašvaldībām izdevumu segšanai, prognozētais finansējums kopā 282 814,96 *euro* (22 968,33 *euro* x 12 mēneši + 7 195 *euro*), tai skaitā 259 847 *euro* 2021.gadā un 22 969 *euro* izdevumu segšanai pašvaldībām 2022.gada janvārī par 2021.gada decembri.  Finanšu līdzekļu nepieciešamība no 2021.gada augusta (par 2021.gada jūliju) līdz 2021.gada 31.decembrim (par 2021.gada novembri): 22 968,33 *euro* x 5 mēneši=114 842 *euro*.  Atbilstoši Ministru kabineta 2021.gada 11.janvāra rīkojumam Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (prot. Nr. 2 34. §), no valsts budžeta programmas 02.00.00 “Līdzekļi neparedzētiem gadījumiem” Labklājības ministrijai piešķirts finansējumus, kas nepārsniedz 375 000 *euro.*  Šobrīd prognozēts, ka, attiecībā pret Ministru kabineta 2021.gada 11.janvāra rīkojumu Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, veidosies līdzekļu ietaupījums. Prognozētais atlikums 2021.gadā:  375 000 – 259 847 = 115 153 *euro.*  2022.gada janvārī no valsts budžeta programmas “Līdzekļi neparedzētiem gadījumiem” papildus nepieciešami 22 969 *euro* izdevumu segšanai mērķdotācijai pašvaldībām par 2021.gada decembri. Papildus finansējuma mērķdotācijas pašvaldībām pabalsta krīzes situācijā nodrošināšanai 2022.gadā Labklājības ministrija sagatavos un virzīs izskatīšanai Ministru kabinetā rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | Nav | | | | | | | |
| 8. Cita informācija | Pabalsta krīzes situācijā izmaksas termiņa pagarinājuma no 2021.gada 1.jūlija līdz 2021.gada 31.decembrim ieviešanu 2021.gadā Labklājības ministrija nodrošinās ar Ministru kabineta 2021.gada 11.janvāra rīkojumu Nr.11 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirto līdzekļu ietvaros.  2022.gadā izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora “Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministrs G. Eglītis

Veinberga 60008558

[Inese.Veinberga@lm.gov.lv](mailto:Inese.Veinberga@lm.gov.lv)